== Biografi ==
Traetta var elev af [[Durante]] og blev straks efter sin første succes med [[opera]]en ''Farnace'' (1751) en af samtidens mest yndede operakomponister, der snart havde fuldt op at gøre med at tilfredsstillede de bestillinger, der tilflød ham ikke blot fra Italien, men også fra udlandet. En tid lang levede han som den [[Det Russiske Kejserrige|russiske]] [[kejserinde]] [[Katarina den Store]]s [[hofkomponist]] i [[Sankt Petersborg]], senere kom han til [[London]]. Traetta hørte i sin italienerperiode til de mest kendte og yndede navne; hans musik har et mere energisk og kraftigt sving end de fleste samtidiges, og han besad udpræget scenisk sans. Hans omtrent 40 operaer og [[Kirkemusik|kirkeværker]] undtagen hans [[Stabat Mater]] er nu glemt.
Musik Historie